**Η οικονομική πραγματικότητα δεν μπορεί να αποκρυβεί**

Με εκκωφαντική σιωπή αντιμετώπισαν τα μέσα της ολιγαρχίας την ανακοίνωση της τεράστιας ύφεσης του β' τριμήνου του 2020 που ανακοινώθηκε χθες από την ΕΛΣΤΑΤ για την Ελλάδα, η οποία ανακοινώθηκε μάλιστα τελευταία στην Ευρωζώνη παρά το γεγονός ότι η χώρα μας βρίσκεται σε ενισχυμένη επιτήρηση.

Φαίνεται πως τα μέσα δεν έδειξαν τον αντίστοιχο ζήλο που έδειξαν με την επανέκδοση του 10ετούς ομολόγου σε απαράδεκτα υψηλό επιτόκιο τη δεδομένη στιγμή για χώρα της Ευρωζώνης. Παράλληλα μάλιστα θάφτηκε και η αναθεώρηση των στοιχείων της ύφεσης και για το α' τρίμηνο προς τα πάνω. Ενώ και η παρουσίαση της ύφεσης όχι με όρους τρεχουσών τιμών δηλαδή στο 17,1%, αλλά με τα ταχυδακτυλουργικά της αφαίρεσης του αρνητικού πληθωρισμού, συνηγορούν στην επικοινωνιακή διαχείριση της οικονομικής καθίζησης από την Κυβέρνηση του κ. Μητσοτάκη και τα μέσα της ολιγαρχίας.

Η οικονομική όμως πραγματικότητα την οποία δυστυχώς θα αντιμετωπίσουν οι πολίτες τους επόμενους μήνες δεν θα μπορέσει να καμουφλαριστεί από τον Πρωθυπουργό και τα μέσα του.

**Δήλωση Εκπροσώπου Τύπου ΜέΡΑ25 Μιχάλη Κριθαρίδη**